gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl gl gl gl pt gl gl gl gl gl gl gl gl es gl gl gl gl gl gl gl gl gl gl de en sv fr de de gl gl gl gl gl gl gl gl gl gl gl es gl gl gl gl gl pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Somos nación, temos dereito a selección"
Domingo, 25 de setembro de 2022
Fartura de goles nun encontro no que o de menos foi o fútbol (9-0) e o de máis a reivindicación de seleccións deportivas de Galiza.
Orgullo colectivo proxectado na Irmandiña: a xornada en imaxes
O BNG convoca unha manifestación para este luns
Máis dun milleiro de seareiros encheron as bancadas do estadio Santa Isabel (Santiago de Compostela) no encontro que na noite do sábado disputaron a selección galega e un combinado estranxeiro de futbolistas que xogan en Galiza. O ambiente foi o das grandes ocasións: continuos cantos dos afeccionados, entrega por parte dos xogadores e un avultado resultado (9-0) que non deixou arrefriar os ánimos, malia o baixo das temperaturas.
Na previa do partido, festa en Compostela
A xornada deu comezou xa na tarde, cunha concorrida manifestación convocada polos Seareir@s Galegos que percorreu as rúas de Compostela. Ante unha desmesurada presenza policial, o milleiro de asistentes berraron proclamas como "Somos nación, queremos selección", "Feijoo fascista, fóra da Galiza" ou o xa clásico "Galegos somos, galegos seremos, por españois nunca pasaremos". Cun ambiente festeiro e reivindicativo de partida, os seareiros chegaron ao Estadio de Santa Isabel, onde queceron os minutos previos ao partido.
De seguido, a xogadora do Español e capitá da selección feminina nos anteriores encontros da Irmandiña, Verónica Boquete leu un manifesto na defensa do combinado nacional e en reivindicación do deporte feminino. "Temos que visibilizar o papel de Galiza e o papel das mulleres no deporte", dixo entre os interminábeis aplausos dos afeccionados.
A seguir, Antón Reixa foi o encargado de ler un segundo manifesto, o que acabou por afoutar ás bancadas. Apelando á forza do pobo galego, pediu "vontade firme" para superar uns tempos que se anticipan como a "travesía polo deserto que resultou ser o fraguismo". "Estamos seguros de que o traballo de siareiros, deportistas, artistas e cidadanía toda servirán para demostrar a forza do noso pobo" e "enfrontarnos ao centralismo español máis rancio", berrou. "Somos nación e temos dereito a selección", concluíu.
O partido, outra celebración
A partir deste momento, iniciouse o partido. O ciclista David Blanco, varias veces campión da Volta a Portugal, foi o encargado de realizar o saque de honra, xunto cun representante da Liga Nacional de Billarda.
A Irmandiña aliñou a un equipo mixto, que estivo composto por Adrian Padrón e Daniel Portela (Ourense); Rubén Márquez, Alberto Domínguez, Alberto Mariño, Anxo Liñares e Óscar Seoane “Jimy” (Compostela); Paulo Saboris, Fernando González e Óscar Río (Céltiga); Quico (Arousa); Manu Rodríguez (Vilalonga); Rubén Pisto e Valentín (Verín); Óscar Comís (Coruxo); Daniel Conde, Xurxo Colón, Nacho Fernández e Marcos Martínez Munín (Negreira);Carolina Baños Ameneiro, Mónica Naval Cortés, Mirian Domínguez Marcos (Arousá); Barca Toba Suarez (Orzán); Sheila e Andrea Carid (Pontevedra).
Os adestradores foron Fernando Vázquez, que contou en todo momento cos aplausos e ánimos dos seareiros galegos e Pilar Neira, quen fora seleccionadora feminina nos últimos anos. O encontro ofreceu goles xa nos primeiros minutos de xogo e os futbolistas foron para o descanso cun 5 a 0 no marcador. Malia que o combinado estranxeiro contou con algunha ocasión na portería galega, en ningún momento houbo serio risco de que a pelota entrase nas mallas. Pola contra, o xogo disputouse sempre en campo contrario e os galegos gozaron de innumerábeis ocasións.
O escenario foi semellante na segunda parte, cando a Irmandiña foi quen de marcar outros catro goles máis para divertimento dunha bancada que xa estaba desbocada. Ao berro de "Galiza Nación, Galiza Selección" apoiaron o equipo até o remate do encontro. Ao final, os seareiros agradeceron a entrega de xogadores, adestradores e organización e os futbolistas marcharon coa satisfacción de xogar un bo encontro no que, con todo, o fútbol volveu ser o de menos.
Orgullo colectivo proxectado na Irmandiña: a xornada en imaxes
O BNG convoca unha manifestación para este luns
Festa Irmandiña: Galiza 3 - Irán 2 (2008)
As irmandiñas non quixeron partillar o balón coas baleares (2008-feminino)
A Irmandiña amansou uns leóns indomábeis que sufriron para empatar (2007)
As irmandiñas furan a porta en Balaídos (2007-feminino)
O número de xogadores que queren formar parte da Irmandiña supera todas as previsións
A Xunta bota balóns fóra, a Irmandiña pon rumbo a Santa Isabel
A Irmandiña xogará este ano sen “facer política”
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A Irmandiña, antes do encontro
"Somos nación e temos dereito a selección", berrou Antón Reixa
Fernando Vázquez foi un dos máis aclamados polos seareiros
Manifestación previa nas rúas de Compostela
Fotos: Isabel G. Couso
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto